— verður minnst við messu sunnudaginn 17. nóvember — Barnakórinn við Tjörnina eða barnakór Fríkirkjunnar setur sterkan svip á kirkjustarfið og tengir ungt fólk kirkjunni . Hér er kórinn við fjölskyldustund í kirkjunni sunnudaginn 13. október sl . Kórinn tekur reglulega þátt í athöfnum kirkjunnar . Stjórnandi kórsins er Álfheiður Björgvinsdóttir . Mynd : Brynjólfur Bragason . Fríkirkjusöfnuðurinn verður 120 ára í nóvember . Þess verður minnst með hátíðaguðsþjónustu í Fríkirkjunni sunnudaginn 17. nóvember næst komandi tveimur dögum fyrir sjálfan stofndaginn sem er 19. nóvember . Athöfnin hefst kl. 11.00 að morgni og verður útvarpað á RÚV Rás 1 . Fríkirkjan var nýtt lýðræðisafl í samfélaginu og hefur alla tíð verið íslensk grasrótarhreyfing . Fríkirkjan var stofnuð af venjulegu fólki – íslenskri alþýðu en ekki af goðum eða höfðingjum erlends eða innlendu ríkisvaldi . Fjölskyldur iðnaðarmanna voru í fararbroddi við stofnun Fríkirkjunnar en aðrar starfsstéttir einkum sjómenn og bændur utan af landi sem voru þá að flytja til bæjarins lögðu hönd á plóg . Fríkirkjan hefur frá upphafi verið helguð mannréttindabaráttu þar sem víðari sýn , kvenréttindi og almennt umburðarlyndi voru höfð að leiðarljósi . Á þeim tíma höfðu konur ekki kosningarétt og takmarkaða möguleika til menntunar . Séra Ólafur Ólafsson annar prestur Fríkirkjunnar var framfarasinnaður jafnréttismaður . Hann var á sínum tíma einn fremsti baráttumaður fyrir frelsi og almennum mannréttindum kvenna . Talið er að allt að helmingur íbúa Reykjavíkur hafi tilheyrt Fríkirkjunni á fyrri hluta síðustu . Þjóðkirkjan brást við þessu með því að skrá fólk í sína söfnuði án þess að spyrja um vilja þess . Ástæður þessa hafa að öllum líkum verið af fjármunalegum toga . Til að geta innheimt sóknargjöld af fólki burt séð frá því hvar það vildi vera í trúarlífi og kirkjustarfi . Á undanförnum áratugum einkum þeim tveim síðustu eða því sem liðið er af þessari öld . Þeir eru nú um tíu þúsund og fer fjölgandi . Rauður þráður í starfi Fríkirkjunnar hafa verið mannréttindi sem hún metur ofar trúarlegum kreddum .